Har gentagne gange fået stjålet mine maxibreve med indhold fra online handler. Der er flere gange hvor mine breve med indhold - såsom et bankkort bliver væk (den kan heller ikke findes i deres returafdelingen hos Post Nord, så må antage af nogle af deres medarbejdere har stjålet den). Derudover har jeg flere gange oplevet at mine breve bliver åbnet (kun dem med indhold såsom bankkort eller hvis jeg har vundet noget - sjovt nok bliver mine regninger aldrig åbnet). Jeg er også blevet ringet op af distributionslederen i Aarhus omkring dette problem, hvor han bliver ved med at afvise at hans medarbejdere er langfingerede - det er så bare utroligt sjovt at mine breve sjældent dukker op. Distributionslederen/hans medarbejdere har været så fræk at påstå, at det skyldes, at der ikke er navn på min postkasse, hvilket der er. Han har været så fræk at hive mit navneskilt af min postkasse inden han ringer mig op - søndag aften kl. 20 henter jeg post, hvor mit navneskilt fortsat er på postkassen. Mandag morgen får jeg vide at han har lige været ude og kigge til min postkasse, hvor der ikke er navn på. Jeg går ned og kigger til postkassen og kan fortsat se rester af tape fra hvor mit navneskilt har siddet og overfladen klister fortsat fra det tape, der sad der på. Hvis jeg virkelig ikke har haft navn på min postkasse, så forstår jeg heller ikke hvorfor mine breve ikke er endt i deres returafdeling.
Jeg ringer til kundeservice og får fat på en leder ved navn Nurten, der siger at hun personligt vil tage sig af min sag. Jeg hører intet fra hende i flere uger og da jeg endelig får fat på hende siger hun at sagen er afvist, fordi det er ikke er Post Nord, der har leveret disse breve. Det er bare sjovt, når jeg bestiller mine pakker fra Nelly.com, så vælger man Post Nord som leverandør og disse breve dukker ikke op. Derudover ved jeg at mit bankkort blev sendt via Post Nord, da min kæreste har fået hans brev, hvorpå der stod "post nord" på konvolutten.

Det er simpelthen elendig service. Nurten fra Post Nord vil ikke længere tage sig af denne sag, selvom jeg har skrevet til hende, at det er tyveri, når Post Nord stjæler mine breve og krænkelse af privatlivet, når Post Nord åbner mine breve. Det er simpelthen uacceptable opførelse, at man ikke en gang gider sætte en undersøgelse i gang for at finde ud af om ens ansatte er for langfingerede.

Kan på ingen måder anbefale Post Nord og deres ikke-eksisterende service og Nurten, som ellers lød så hjælpsom over telefonen, kan jeg på ingen måder anbefale. Jeg har aldrig oplevet så dårlig en service - hun har ikke en gang fortalt mig, at hun har afsluttet sagen. I al den tid har jeg gået rundt og troet at hun har taget min klage alvorligt.

Det er bestemt ikke første gang jeg oplever disse ting og jeg havde også opgivet at klage til kundeservice, fordi de aldrig tog sagerne seriøse, men nu havde det bare stået på længe, at Post Nord har åbnet mine breve for dernæst at tape det fast igen samt at jeg aldrig får mine maxibreve. Jeg har endda sendt beviser ind til Nurten fra Post Nord som dokumentation på, hvordan mine breve ser ud, når de er åbnet og dernæst tapet fast igen, men dette har hun ikke reageret på.

Lad vær med at vælge Post Nord, hvis I har et valg - hellere vælge nogle af de andre leverandører.